b'\n_START_ARTICLE_\nSatiini (kanirotu)\n_START_PARAGRAPH_\nSatiini kuuluu poikkeavaturkkisiin kanirotuihin ja sen tunnistaa kiilt\xc3\xa4v\xc3\xa4st\xc3\xa4 ja silkkikarvaisesta turkistaan._NEWLINE_Rotuna satiini on luotu USA:ssa 1930-luvulla. Aikuinen yksil\xc3\xb6 on leve\xc3\xa4p\xc3\xa4inen, pystykorvainen sek\xc3\xa4 keskikokoinen kani ja ihannepainona pidet\xc3\xa4\xc3\xa4n 3,01-3,7kg. Kaikki standardinv\xc3\xa4rit ovat hyv\xc3\xa4ksyttyj\xc3\xa4 satiineilla, mutta suosituin n\xc3\xa4ist\xc3\xa4 Suomessa lienee valkoinen punasilm\xc3\xa4inen. Satiini voi vaikuttaa syrj\xc3\xa4\xc3\xa4nvet\xc3\xa4ytyv\xc3\xa4lt\xc3\xa4, mutta jos sen kanssa viett\xc3\xa4\xc3\xa4 paljon aikaa se on yst\xc3\xa4v\xc3\xa4llinen ja rauhallinen lemmikki._NEWLINE_Satiineill\xc3\xa4 on keskipitk\xc3\xa4 ja melko leve\xc3\xa4 ja kaareva runko. P\xc3\xa4\xc3\xa4 on leve\xc3\xa4 ja korvat ovat pystyt. Turkki on tihe\xc3\xa4, silkkinen ja keskipitk\xc3\xa4 ja v\xc3\xa4rein\xc3\xa4 on hyv\xc3\xa4ksytty kaikki standardin v\xc3\xa4rit ja kuviot. Satiinin ihannepaino on 3,01-3,7kg.'